|  |
| --- |
| REPUBLIKA HRVATSKAOSJEČKO-BARANJSKA ŽUPANIJAOPĆINA ERNESTINOVOOpćinska načelnica |

KLASA:350-04/20-03/2

URBROJ: 2158/04-02-20-2

Ernestinovo, 30. prosinca 2020.

Na temelju članka 96. Zakona o prostornom uređenju (Narodne novine, broj 153/13, 65/17, 114/18 i 39/19) i Odluke o izradi III. Izmjena i dopuna Prostornog plana uređenja Općine Ernestinovo (Službeni glasnik Općine Ernestinovo, broj 17/20), općinska načelnica Općine Ernestinovo

**OBJAVLJUJE JAVNU RASPRAVU**

**O prijedlogu III. Izmjena i dopuna Prostornog plana**

**uređenja Općine Ernestinovo**

1. Javna rasprava o prijedlogu Izmjena i dopuna Prostornog plana uređenja Općine Ernestinovo trajat će od **18.1.2021.** do **25.1.2021.** godine. Za vrijeme trajanja javne rasprave za sve zainteresirane osobe osiguran je javni uvid u Prijedlog III. Izmjena i dopuna Prostornog plana uređenja Općine Ernestinovo u prostorijama Općine Ernestinovo svaki radni dan od 10:00 do 13:00 sati.

Na javnom uvidu izloženi su tekstualni i grafički dijelovi te Sažetak za javnost Plana. Uvid je omogućen i na web stranici Općine Ernestinovo.

2. U vrijeme trajanja javne rasprave organizira se javno izlaganje za građanstvo i udruge građana, mjesne odbore, predstavnike nadležnih državnih tijela i tijela jedinica lokalne i područne (regionalne) samouprave, pravne osobe s javnim ovlastima i ostala stručna tijela **koje će se održati dana 21.1.2021. u 10.00 sati u prostorijama Dobrovoljnog vatrogasnog društva Ernestinovo, Vladimira Nazora 66, 31215 Ernestinovo, sukladno Odlukama i preporukama Stožera civilne zaštite.**

3. Poziv za sudjelovanje u javnoj raspravi uputit će se javnopravnim tijelima određenim posebnim propisima te mjesnim odborima.

4. Primjedbe i prijedlozi na prijedlog Izmjena i dopuna Prostornog plana uređenja Općine Ernestinovo mogu se za vrijeme trajanja javne rasprave upisati u Knjigu primjedbi koja je izložena uz prijedlog Plana, predati u pisanom obliku preko urudžbenog zapisnika ili poštom **zaključno s danom 25.1.2021. godine na adresu Općine Ernestinovo, Vladimira Nazora 64, 31215 Ernestinovo.**

5. Primjedbe i prijedlozi koji nisu čitko napisani, potpisani (ime, prezime i adresa) i dostavljeni u roku, neće se uzeti u obzir u pripremi Izvješća o javnoj raspravi.

Općinska načelnica

Marijana Junušić, univ. spec. oec., v.r.